**Ministru kabineta rīkojuma projekta**

**“Grozījumi Ministru kabineta 2013. gada 22. novembra rīkojumā Nr.561 “Par uzdevumiem Eiropas Savienības strukturālo un investīciju fondu mērķa “Eiropas teritoriālā sadarbība” 2014.–2020. gada plānošanas periodam vadības, uzraudzības un kontroles sistēmas ieviešanai””** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Ministru kabineta 2012.gada 27.novembra protokollēmumu Nr.66, 33.§ Vides aizsardzības un reģionālās attīstības ministrija (turpmāk – VARAM) nodrošina „Eiropas teritoriālās sadarbības” mērķa darbības programmu 2014.-2020.gadam izstrādi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2007.gada 09.maija rīkojumu Nr.256 „Par uzdevumiem Eiropas Savienības struktūrfondu 3.mērķa „Eiropas teritoriālā sadarbība” vadības, uzraudzības un kontroles sistēmas ieviešanā” VARAM ir noteikta par nacionālo atbildīgo iestādi 3.mērķa “Eiropas teritoriālā sadarbība” programmu politikas izstrādē un koordinēšanā atbilstoši 3.mērķa “Eiropas teritoriālā sadarbība” (turpmāk – ETS) programmām.VARAM kā vadošā valsts pārvaldes iestāde reģionālās politikas plānošanas, pašvaldību attīstības un telpiskās plānošanas jomā arī turpmāk nodrošina reģionālo stratēģisko pieeju ETS programmu daudzgadu plānošanā un koordinācijā, veicinot teritoriālo (jeb reģionālo) sadarbību ne tikai starp Latvijas reģioniem un pašvaldībām, bet arī ar kaimiņvalstu un citu ES dalībvalstu reģionālajiem un vietējiem partneriem.Rīkojuma projekts paredz VARAM uzdevumu izstrādāt un iesniegt Ministru kabinetā likumprojektu, kurš noteiks ETS programmu, kas tiek finansētas no Eiropas Kaimiņattiecību instrumenta (turpmāk – EKI), vadību (turpmāk – likumprojekts), kā arī pagarina ETS no EKI finansējamo programmu projektu iesniegšanas Ministru kabinetā termiņu līdz 2015.gada 31.augustam, ņemot vērā to, ka Eiropas Savienības tiesiskais regulējums EKI tika pieņemts tikai šā gada oktobrī. EKI ir viens no prioritārajiem ES ārējo attiecību finanšu instrumentiem. Izmantojot šī finanšu instrumenta ietvaros pieejamos līdzekļus Latvija realizē sadarbību ar Austrumu Partnerības valstīm. 2011.gadā 7.decembrīEiropas Komisija ir nākusi klajā ar priekšlikumiem par Ārējiem finanšu instrumentiem 2014.-2020.gadam. Jaunais finanšu instruments –EKI- sniegs Latvijai iespēju turpināt veiksmīgu sadarbību ar divām ES partnervalstīm - Krieviju un Baltkrieviju.EKI tiesiskais regulējums ietver:1)Eiropas Parlamenta un Padomes 2014.gada 11.marta regulu Nr.232/2014 ar ko izveido Eiropas kaimiņattiecību instrumentu;2) Eiropas Komisijas 2014.gada 18.augusta īstenošanas regulu Nr. 897/2014 ar ko paredz īpašus noteikumus to pārrobežu sadarbības programmu īstenošanai, kurus finansē saskaņā ar Eiropas Parlamenta un Padomes Regulu Nr.232/2014, ar ko izveido Eiropas kaimiņattiecību instrumentu;3)Eiropas Komisijas 2014.gada 8.oktobra īstenošanas lēmumu, ar ko apstiprina programmēšanas dokumentu Eiropas savienības atbalstam EKI pārrobežu sadarbībai 2014.-2020.gadu periodā.Atšķirībā no 2007.-2013. gada plānošanas perioda ETS programmu vadības likuma, atsevišķajā EKI likumprojektā tiks noteiktas tikai Eiropas Savienības strukturālo un investīciju fondu mērķa „Eiropas teritoriālā sadarbība” programmu, kas īstenojamas ar EKI atbalstu, vadībā iesaistīto institūciju tiesības un pienākumi. Tas ir nepieciešams, jo EKI tiesiskais regulējums paredz atšķirīgus noteikumus un termiņus EKI programmu izstrādei, kā arī paredz atšķirīgus programmu ieviešanas nosacījumus un vadības un kontroles principus, tai skaitā, EKI programmu vadībā iesaistīto institūciju funkcijas.  Ievērojot augstākminētās tiesiskā regulējuma atšķirības, VARAM un Saeimas Juridiskais birojs konstatēja, ka nepieciešams atsevišķs likums, kas reglamentēs ETS programmu, kas tiek finansētas no EKI, vadību. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 4. | Cita informācija | Nav |

Anotācijas II – VII sadaļa - projekts šo jomu neskar.

Vides aizsardzības un reģionālās K.Gerhards

attīstības ministrs

Vīza: Valsts sekretārs G.Puķītis

08.12.2014.

513

A.Djakova 67026473

Anna.Djakova@varam.gov.lv

D.Špeļs, 67026511

Dainis.Spels@varam.gov.lv